CELEX: 62019CN0825
Language: el
Date: 2019-11-12 00:00:00
Title: Υπόθεση C-825/19: Αίτηση προδικαστικής αποφάσεως την οποία υπέβαλε το Thüringer Finanzgericht (Γερμανία) στις 12 Νοεμβρίου 2019 – Beeren-, Wild-, Feinfrucht GmbH κατά Hauptzollamt Erfurt

9.3.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 77/21
            
         
      Αίτηση προδικαστικής αποφάσεως την οποία υπέβαλε το Thüringer Finanzgericht (Γερμανία) στις 12 Νοεμβρίου 2019 – Beeren-, Wild-, Feinfrucht GmbH κατά Hauptzollamt Erfurt
      (Υπόθεση C-825/19)
      (2020/C 77/31)
      Γλώσσα διαδικασίας: η γερμανική
      
         Αιτούν δικαστήριο
      
      Thüringer Finanzgericht
      
         Διάδικοι στην υπόθεση της κύριας δίκης
      
      
         Προσφεύγουσα: Beeren-, Wild-, Feinfrucht GmbH
      
         Καθού: Hauptzollamt Erfurt
      
         Προδικαστικά ερωτήματα
      
      
                  1)
               
               
                  Έχει το άρθρο 211, παράγραφος 2, του κανονισμού (ΕΕ) 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (στο εξής: ΕΤΚ) (1), την έννοια ότι εφαρμόζεται μόνον επί αιτήσεων για τις οποίες η άδεια ισχύει αναδρομικά για τη χρονική περίοδο από την 1η Μαΐου 2016;
               
            
                  2)
               
               
                  Σε περίπτωση αρνητικής απαντήσεως στο πρώτο ερώτημα: Εφαρμόζεται το άρθρο 211 του ΕΤΚ επί αιτήσεων για έκδοση αδείας με αναδρομική ισχύ για περίοδο που προηγείται χρονικά της 1ης Μαΐου 2016, στην περίπτωση που, μολονότι η αίτηση για έκδοση αδείας με αναδρομική ισχύ υποβλήθηκε πριν από την έναρξη ισχύος της νέας νομοθεσίας, οι τελωνειακές αρχές απέρριψαν τις σχετικές αιτήσεις για πρώτη φορά μετά την 1η Μαΐου 2016;
               
            
                  3)
               
               
                  Σε περίπτωση αρνητικής απαντήσεως στο δεύτερο ερώτημα: Εφαρμόζεται το άρθρο 211 ΕΤΚ επίσης επί αιτήσεων για έκδοση αδείας με αναδρομική ισχύ για περίοδο που προηγείται χρονικά της 1ης Μαΐου 2016, στην περίπτωση που οι τελωνειακές αρχές απέρριψαν τις σχετικές αιτήσεις τόσο πριν από την 1η Μαΐου 2016 όσο και μετά την ημερομηνία αυτή (βάσει νέου σκεπτικού);
               
            
                  4)
               
               
                  Σε περίπτωση καταφατικής απαντήσεως στο πρώτο και δεύτερο ερώτημα και σε περίπτωση αρνητικής απαντήσεως στο τρίτο ερώτημα: Έχει το άρθρο 294, παράγραφος 2, του κανονισμού (ΕΟΚ) 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 (2), την έννοια ότι
                  
                              α)
                           
                           
                              άδεια με αναδρομική ισχύ από την ημερομηνία που έπαυσε να ισχύει η αρχική άδεια, όπως προβλέπεται στην παράγραφο 3 της διατάξεως, μπορεί να χορηγηθεί για περίοδο αναδρομικής ισχύος μέγιστης διάρκειας ενός έτους πριν από την ημερομηνία υποβολής της αιτήσεως και
                           
                        
                              β)
                           
                           
                              απαιτούνται, ακόμη και στην περίπτωση της διαδοχικής αδείας της παραγράφου 2, η ύπαρξη αποδεδειγμένης οικονομικής ανάγκης που προβλέπεται στην παράγραφο 3 της διατάξεως, καθώς και η έλλειψη δόλου ή προφανούς αμέλειας;
                           
                        
            
         (1)  ΕΕ 2013, L 269, σ. 1.
      
         (2)  ΕΕ 1993, L 253, σ. 1.